« Paour razh eo an dud du-hont. Eno e vez kavet Indianed bet o tec'hout da Vexiko e-pad ar brezel diabarzh ha deuet da chom en ho bro en-dro pa oa echu ar brezel. N'o doa ket mui tamm douar dezho. Abalamour da se o doa savet kêr Playa Grande e 1996.  60.000 a dud a zo o chom en tro-war-droioù.  Met n'eus nemet ur straed vraz e Playa Grande. Setu  tout ! Dister eo an tier. N'eo ket prop an dour. Tapet e vez poan bouzelloù ha red kof gant ar vugale, ha mervel a ra lod anezho. Deg gwele a zo en ospital. Hag ur medisin evit 2000 den. Kavet e vez labour tro-dro d'ar sukr, d'ar maiz, pe d'ar c'hafe, er " fincas ", an atantoù braz. Met n'eus ket a labour evit tout an dud. 60 % eus ar boblañs n'eo ket 14 vloaz. Leun chouk eo ar skolioù. N'eus ket plas evit an holl grennarded. Bremañ e vez gwelet lod oc'h ober " sotonioù " e kêr.  »